kardosdrur/scandi-wiki huggingface dataset:
Den Grønne Mand

Den Grønne Mand anses primært for at være en vegetationsgud, som symboliserer livet, sommerens og vækstens triumf over døden og vinteren. Nogle anser ham for at være modsætningen til Den Hornede Gud, som kunne være dyrenes og vinterens repræsentant.

Han gengives som et ansigt af en mand, omgivet af løv, nogen gange gror bladene ud af mund og/eller næse. Er oftest lokaliseret i kirker, selvom han sandsynligvis er af hedensk oprindelse. Afbildningen af den Grønne Mand er udbredt i hele verden, primært i England.

Lignende guder eller skikkelser i andre mytologier 
 Frej, søn af Njord og bror til Freja i den nordiske mytologi.
 Tammuz eller Dumuzi, gud fra sumerisk, og senere akkadisk og assyrisk mytologi.
 Osiris, bror til Seth, Nephthys og sin kone Isis, og far til Horus i den egyptiske mytologi.
 Robin Hood, en berømt skikkelse fra engelsk folketradition.
 Den Grønne Ridder, en person i det engelske digt Sir Gawain and the Green Knight fra det 14. århundrede og det beslægtede værk The Greene Knight.

Eksterne henvisninger 

 Engelsk side bl.a. med billeder af den grønne mand fra hele verden 

Mytologi
Symboler
Pickup (guitar)

En pick-up er en enhed på en elektrisk guitar der opfanger vibrationerne fra strengene, efter de er anslået. Der findes flere typer pick-ups:

 Single coil
 Humbucker
 m.fl.

Og desuden skelnes der også mellem aktive pick-ups og passive pick-ups.

Blandt guitarister er der næsten endeløs diskussion om hvilken type pick-up der er bedst – single-coil eller humbucker. Selv om en humbucker formindsker støj-niveauet, fjerner den også nogle af de meget høje frekvenser, hvilket gør at mange foretræker lyden af single-coil pick-upper. Nok den største grund til at folk bruger enten den ene eller den anden er den institution der nærmest eksisterer rundt om hver type – Gibson og diverse heavy metal-guitar byggere bruger ekslusivt humbuckere, hvorimod Fender er mest kendte for deres brug af single-coils og den karakteristiske lyd de har.

Guitar
Den Hornede Gud

Den Hornede Gud er en betegnelse for de personer med horn eller gevir, der er fundet over hele verden og i Danmark fx på Gundestrupkarret. Palæolitiske hulemalerier kan tyde på, at oprindelsen går langt tilbage i tiden. Han er også kendt som "Herren af den Vilde Jagt".

I den keltiske mytologi var han Cernunnos en frugtbarhedsgud, dyrenes hersker, som fødes ved vintersolhverv, gifter sig med gudinden i et helligt bryllup ved Beltane 1. maj og dør ved sommersolhverv.

Lignende guder eller skikkelser 
 Adad
 Baphomet
 Pan

Eksterne henvisninger 

 Den Hornede i Indien og Europa 

Mytologi
Fertilitetsguddomme
Palm muting

Palm muting (også kendt som pizzicato når der tales om guitarer) er en guitarteknik som bl.a. bruges i blues og metal. Med palm muting dæmper man noget af lyden, og derved mindsker dens dominans. Palm muting udøves ved at placere den hånd man anslår med, blødt ovenpå strengene.

Guitar
Christiansø

Christiansø er en lille dansk ø i Østersøen 18 km nordøst for Bornholm. Det er den største af øerne i øgruppen Ertholmene og den ene af øgruppens to beboede øer. Færgeforbindelsen fra Gudhjem på Bornholm anløber Christiansø, hvorfra der udgår guidede ture.

Christiansøs areal er 0,22 km², og øen udgør hovedparten af Ertholmenes samlede areal på 0,38 km². Møllebakken på Christiansø er med sine 22 m o.h. Ertholmenes højeste punkt. Ertholmene ligger på 55° 19' nordlig bredde og 15° 11' østlig længde, og Danmarks østligste punkt er placeret på Østerskær ca. 300 m øst for Christiansø. Der var (pr. 1. januar 2020) 84 fastboende på Christiansø og Frederiksø (der opgøres ikke særskilte indbyggertal for de to øer), og Christiansø er Danmarks østligste beboede ø. Alle bygninger på øen er fredede.

Ertholmene har en særlig status i Danmark, idet de hverken er en del af en kommune eller en region, og beboerne betaler derfor hverken kommuneskat eller sundhedsbidrag.<ref>[https://web.archive.org/web/20200713112615/https://www.tidende.dk/nyheder/2016/12/19/derfor-betaler-man-sa-lidt-i-skat-pa-christianso Derfor betaler man så lidt i skat på Christiansø, Bornholms Tidende, 19. december 2016]</ref> Øgruppen ejes og administreres af Forsvarsministeriet.

Da Christiansø hører direkte under statens administration, betales statsskat, men ikke kommuneskat

Christiansø Sogn dækker Ertholmene, og Christiansø Kirke er øernes eneste.

Christiansø var tidligere meget kendt for fiskeri, men i 2013 flyttede den sidste fisker derfra.

70.000 turister besøger årligt Christiansø og Frederiksø. Christiansø Museum ligger i Lille Tårn på Frederiksø og er både militærhistorisk museum for Christiansø Fæstning og lokalarkiv for Ertholmene.Christiansø Museum . Bornholm.info. Hentet 17/-2016Ruths Kryddersild'' er øernes eneste produktionsvirksomhed.

Fæstningen 

Christian 5. grundlagde fæstningen Christiansø i 1684. Der var op imod 450 mand i gang med fæstningsbyggeriet ledet af ingeniør Anthony Coucheron, som et af øens batterier er opkaldt efter. Granitten til byggeriet blev brudt på stedet, mens alle andre byggematerialer måtte fragtes over havet. Den 24. oktober 1808 bombarderede en engelsk flåde fæstningen, og flere fartøjer blev beskadiget. Syv mennesker døde, og 10 blev såret. I 1855 havde fæstningen mistet sin militære betydning og blev nedlagt.

Dr. Dampe sad fængslet i Ballonen fra 1825.

Galleri

Referencer

Eksterne henvisninger 

Ertholmene
Øer i Danmark
Frederiksø

Frederiksø er et stednavn flere steder:

 Frederiksø (Ertholmene) – en del af øgruppen Ertholmene i Christiansø Sogn nordøst for Bornholm.
 Frederiksø (Vor Frue Sogn) – en lille ø i Svendborgs havn i Vor Frue Sogn, Svendborg Kommune
Colin Farrell

Colin James Farrell (født den 31. maj 1976 i Castleknock i Dublin) er en irsk skuespiller, som har medvirket i en del succesfulde Hollywoodfilm inklusive Daredevil, Miami Vice, Minority Report, Phone Booth, Alexander og S.W.A.T.

Biografi

Opvækst 
Farrell blev født i Castleknock, Dublin, som søn af Rita (døbt Monaghan), en hjemmegående, og Eamon Farrell, der driver en helsekost butik og var fodboldspiller, der spillede for Shamrock Rovers FC. Farrell har tre søskende, to søstre, Claudine (der er hans personlige assistent)  og Catherine, og en bror, Eamon

Farrell er uddannet på St. Brigid's National School i Castleknock efterfulgt af Castleknock College og Gormanston College. I slutningen af 1980'erne og begyndelsen af 1990'erne var han en lovende ung fodboldspiller for Dublin-holdet, Castleknock Celtic, som målmand. Det var også på dette tidspunkt han dateded Angie Miller. Farrell aflagde audition til irske gruppe Boyzone, da han stadig var ukendt. Farrell gik på "Gaiety School of Acting", men droppede ud og blev castet som som en del af Danny Byrne på Ballykissangel, et BBC tv-drama. Farrell medvirkede i showet fra 1998 til 1999.

Karriere 
Farrell har haft en række mindre roller i forskellige tv-udsendelser og film indtil 2000, da han blev castet til hovedrollen, som menig Roland Bozz i Tigerland, en amerikansk film instrueret af Joel Schumacher. Farrell's næste amerikanske film, American Outlaws (2001) og Hart's War (2002), ikke blev en særlig stor succes, men hans 2003-film, herunder Phone Booth, S.W.A.T. og The Recruit blev godt modtaget, med store billetindtægter. Selv om han har en udpræget irsk accent, har Farrell en imponerende og overbevisende amerikansk accent i nogle af sine film, inklusiv American Outlaws og hans banebrydende rolle i Tigerland.

Han havde en række mindre roller i forskellige tv-serier og film indtil han spillede menig Roland Bozz i filmen Tigerland i 2000. Siden da er han blevet en af Irlands lovende stjerner i Hollywood, hvor han har spillet side om side med nogle af Hollywoods største skuespillere som Bruce Willis (i Hart's War), Tom Cruise (i Minority Report), Al Pacino (i The Recruit) og Samuel L. Jackson (i S.W.A.T.).

Farrell var gift med Amelia Warner fra juli til november 2001. Han har en søn, James, som er født den 12. september 2003, som han fik med sin nu tidligere kæreste Kim Bordenave.

Film 
 The Gentlemen (2019)
 Total Recall (2012)
 Fright Night (2011)
 The Imaginarium of Doctor Parnassus (2009)
 In Bruges (2008)
 Cassandra's Dream (2007)
 Miami Vice (2006)
 Alexander (2004)
 A Home at the End of the World (2004)
 Intermission (2003)
 S.W.A.T. (2003)
 Veronica Guerin (2003)
 Daredevil (2003)
 The Recruit (2003)
 Phone Booth (2002)
 Minority Report (2002)
 Hart's War (2002)
 American Outlaws (2001)
 Ordinary Decent Criminal (2000)
 Tigerland (2000)
 The War Zone (1999)
 Falling for a Dancer (1998)
 Drinking Crude'' (1997)

Noter og referencer

Eksterne henvisninger 

 

Skuespillere fra Irland
Personer fra Dublin
Reed-relæ

Et reed-relæ er en reed-kontakt eller reed-omskifter kombineret med en spole eller permanent magnet.

Et reed-relæ har to, ofte NO- (normally open), kontakter. De to kontakter bliver sluttet med et magnetfelt fra en spole med strøm igennem sig (solenoide) omkring glasrøret eller en permanent magnet, der flyttes imod den.
De er i stand til at skifte meget hurtigere end standard-relæer, op til flere hundrede pr. sekund, men de kan kun bryde lave strømme.

Et reed-relæ kan være indbygget i en standard 14-bens DIL-sokkel, til brug sammen med integrerede kredsløb.

Relæer
Elektromagnetiske komponenter
Reed-kontakt

En reed-kontakt er en elektrisk kontakt, der består af et par jernholdige metalkontakter i et forseglet glasrør med vakuum eller en inaktiv gas, som beskytter kontakterne mod atmosfærisk korrosion.

En  permanent magnet eller strøm gennem en spole (solenoide) placeret i nærheden af kontakten vil trække kontakten sammen, og skabe et elektrisk kredsløb.

Reed-kontakter bruges ofte i mekaniske systemer (bl.a. pneumatiske cylindere) som nærhedsfølere, og i tyverialarmsystemer, som dør- og vinduessensorer.

Se også
Reed-relæ

Relæer
Elisabeth Geday

Elisabeth Geday (født 30. november 1965) var medlem af Folketinget for Det Radikale Venstre i perioden 2005-2007.
Elisabeth Geday er uddannet cand.scient.pol.. Hun bor i Virum, er gift og har tre børn.

Referencer

Eksterne links 
 Personlig hjemmeside 

Tidligere folketingsmedlemmer fra Det Radikale Venstre
Politologer fra Danmark
Personer i Kraks Blå Bog
Folketingsmedlemmer i 2000'erne
Ansatte i DR
Fodboldkrigen

Fodboldkrigen (), som den blev døbt af medierne, var en kort krig udkæmpet mellem El Salvador og Honduras i 1969.

Den sociale situation i begge lande op til krigens udbrud var eksplosiv bl.a. som følge af mange salvadoranske gæstearbejdere i Honduras. Den spændte stemning mellem de to lande blev yderligere øget under den anden kvalifikationsrunde til fodbold VM i 1970, hvor de to lande den 27. juni 1969 mødte hinanden i en afgørende fodboldkamp, som El Salvador vandt 3-2 efter forlænget spilletid. Der opstod omfattende uroligheder blandt honduranere og de mange salvadoranere, der som gæstearbejdere arbejdede i Honduras. El Salvadors regering beskyldte Honduras for ikke at beskytte de mange salvadoranere i Honduras og afbrød de diplomatiske forbindelser til landet.

Den 14. juli 1969 gennemførte El Salvadors hær et angreb mod Honduras. Organisationen af Amerikanske Stater (OAS) forhandlede en våbenhvile på plads om natten den 18. juli (hvilket gav krigen tilnavnet "100 timers krigen"), der trådte i kraft den 20. juli. De salvadorianske styrker trak sig ud af landet i starten af august. Først den 30. oktober 1980 underskrev de to lande en fredstraktat, hvorefter den fremtidige grænsedragning skulle afgøres af den Internationale Domstol.

Krigen kostede omkring 2000 mennesker livet nogenlunde ligeligt fordelt mellem landene. Krigen medførte opløsningen af det centralamerikanske fællesmarked.

Referencer 

Krige i 1900-tallet
El Salvador
Fodbold i Honduras
Biota

Ordet biota har flere betydninger eller specialiseringer:
Biota (økologi)
Biota (taksonomi)
Biota Holdings, et Australsk biotech firma.
Rioni

Rioni (georgisk რიონი rioni) er den vigtigste flod i det vestlige Georgien.

Geografi 

Rioni-floden har sit udspring i Ratja-provinsen i Kaukasusbjergene, flyder gennem Kutaisi og løber ud i Sortehavet nær Poti.

Historie 
 
Rioni var kendt af de gamle grækere som Fasis (eller Phasis), og den nævnes af flere klassiske forfattere.

Vandløb i Georgien
Fladhovedet kat

En fladhovedet kat (latin: Prionailurus planiceps) er et lille kattedyr fra Malaccahalvøen og Indonesien. Den er omtrent på størrelse med en huskat med en ca. 45 cm lang krop samt en 15 cm lang hale. Den har mørkebrun pels, hvor der kan være enkelte næsten sorte aftegninger på ben og hals. Som navnet antyder er hovedet fladt med en lang snude, store ovale øjne og som en af blot få kattearter kan den ikke trække kløerne helt tilbage.

Kilder og eksterne henvisninger 

 Taxonomicon – Prionailurus planiceps 

Dyr fra Indonesien
Kattefamilien
Pelikanfugle

Pelecaniformes er en orden af fugle, der især lever af fisk og andre vanddyr og yngler i kolonier. Ordenen var tidligere synonym med de årefodede fugle, men disse er blevet opdelt efter nærmere undersøgelser af deres slægtskab ved hjælp af deres DNA.

Klassifikation 
Orden Pelecaniformes
 Familie Threskiornithidae (ibisser)
 Familie Ardeidae (hejrer)
 Familie Scopidae (hammerhovedhejre)
 Familie Balaenicipitidae (træskonæb)
 Familie Pelecanidae (pelikaner)

Se også 
 Årefodede

Kilder
Kip-relæ

Et kip-relæ er et relæ hvor ankeret er ophængt så det skifter stilling, når der sættes spænding på spolen, og stillingen holdes i spændingsløs tilstand. Herunder er et funktionsskema for et kip-relæ.

Anvendelse 
Et kip-relæ anvendes ofte i hus-installationer når rumbelysningen i et større rum, skal styres fra mange kontakter. Her er de enkelte kontakter fjederbelastede så de falder tilbage i udgangsstillingen når de slippes, og de enkelte kontakter er parallelforbundne så de alle aktiverer kip-relæet, som styrer rumbelysningen.

Elektrisk symbol 

Relæer
Transducere
Abu

Abu har flere betydninger:
 Abu (vulkan) – en vulkan på den japanske ø Honshū
 Abu (måned)
 Abu, Yamaguchi – en by i Japan
 Mount Abu – det højeste bjerg i den indiske delstat Rajasthan
 Abu (abe) – var en abe i filmen Aladdin
 Abu (delnavn) – del af nogle arabiske navne
 ABU (firma) – var et solidt svensk foretagende, der lavede fiskegrej. Hedder i dag ABU-Garcia AB (Sverige) med hovedsæde i USA . Er en del af et større konglomerat af fiskegrejsproducenter Pure Fishing .
Stefan Raab

Stefan Konrad Raab (født 20. oktober 1966 i Köln) er en tysk komiker og programleder. Han er leder af late-night talkshowet TV total på ProSieben.

Tv-karriere 
Stefan Raab startede sin Tv-karriere med showet Vivasion på musikkanalen VIVA fra 1993 til 1998. Den 8. marts 1999 startede TV total. Derudover præsenterer han forskellige eventshows med berømtheder, bl.a. Wok-WM (at gennemkøre en bobslæde- eller kælkbane i en wok) eller TV total Turmspringen (udspring). Showet Schlag den Raab startede i 2006: en deltager forsøger at vinde over Raab i forskellige spil og kampe.

Eurovision Song Contest 
Stefan Raab er også komponist og musikproducer. Han var involveret i fem Eurovision Song Contest for Tyskland: 
 Ved ESC 1998 var han (under navnet Alf Igel) komponist af Guildo Horns sang Guildo hat euch lieb og fik en 7. plads.
 Ved ESC 2000 deltog han som sanger og komponist med sangen Wadde hadde dudde da og fik en 5. plads.
 For ESC 2004 startede han en talentkonkurrence (SSDSGPS, "Stefan sucht den Super-Grand-Prix-Star") i sit show TV total. Max Mutzke var vinder med Can't Wait Until Tonight, som blev komponeret og produceret af Raab. Max Mutzke blev også valgt som Tysklands ESC-repræsentant i den nationale finale og fik en 8. plads ved ESC.
 For ESC 2010 fik han en ny Tv-casting, Unser Star für Oslo. Showet var arrangeret i fællesskab af de offentlige tv-selskaber ARD og NDR samt den private tv-kanal ProSieben. Stefan Raab var en af tre dommere i castingen og producer (men ikke komponist) af sangen Satellite, som var Lena Meyer-Landruts vindersang. Lena fik en 1. plads ved ESC, som var Tysklands første sejr siden 1982.
 Sammen med Anke Engelke og Judith Rakers var han vært ved ESC 2011 i Tyskland. Desuden var han producer af Lena Meyer-Landruts ny bidrag Taken by a Stranger som blev udvalgt i Raabs tv-show Unser Song für Deutschland og fik en 10. plads ved ESC-finalen.
 I 2012 var han dommer i tv-castingen Unser Star für Baku, som fandt Roman Lob som Tysklands repræesentant for ESC 2012, mens rapperen Thomas D blev den nye jurypræsident og vinderens producer.

Derudover er han opfinder og vært af Bundesvision Song Contest, en Tv-konkurrence for musikere fra Tysklands seksten delstater.

Eksterne henvisninger 

 Officielle website af TV total
 
 

Personer fra Köln
Tv-værter
Deltagere ved Eurovision Song Contest 2000
Tysklands Eurovision Song Contest-deltagere
Musikproducere fra Tyskland
Værter ved Eurovision Song Contest
Sugdidi

Sugdidi (georgisk ზუგდიდი zugdidi) er en by i den nordvestlige del af den vestgeorgiske provins Mingrelien (Samegrelo) med ca. 42.998 indbyggere (2014). Byen ligger ved floden Inguri, og den tjener som centrum for regionen Mingrelien-Zemo Svaneti.

I Sugdidi bor der mange flygtninge fra borgerkrigen mod Abkhasien.

I de tidligere mingrelske Dadiani-fyrsters palads ligger byens museum for historie og etnografi, hvor mange genstande forbundet med Napoleon og hans feltherre Joachim Murat er udstillede, bl.a. Napoleons dødsmaske. Dette skyldes, at Dadiani-fyrsterne var beslægtede med Napoleon.
 
I Djvari nær Sugdidi ligger Georgiens største vandkraftværk med en 272 m høj dæmning.

Eksterne links 
 Dadiani-museet i Sugdidi (på engelsk)

Byer i Georgien
Rustavi

Rustavi (georgisk რუსთავი rustavi) er en by i den østgeorgiske provins Kartli med  indbyggere. Den ligger ved Mtkvari-floden ca. 40 km sydøst for Tbilisi.
 
Rustavi blev grundlagt i det 1. århundrede, og den lå ved Silkevejen, der forbandt Europa med Asien. Byen blev ødelagt af mongolerne under Timur.
 
Rustavi blev igen en by i 1948, da de sovjetiske myndigheder skulle bruge en by til at huse arbejderne ved en metalfabrik, der blev opført mellem 1941 og 1950 til at forarbejde jernmalm fra Aserbajdsjan.
 
Sovjetunionens kollaps i 1991 var katastrofal for Rustavi, da den også fik den integrerede økonomi, som byen var baseret på, til at falde fra hinanden. I dag er omkring 65% af byens befolkning arbejdsløse, og mange mennesker forlader i disse år byen.
 
Den største befolkningsgruppe i Rustavi er aserbajdsjanere.
 
Byen er kendt for Rustavi-koret, der synger traditionel georgisk polyfon sang. Byen har også lånt sit navn til TV-stationen Rustavi 2, som støttede Georgiens nuværende præsident Mikheil Saakasjvili under Rosenrevolutionen.

Referencer

Eksterne links 

Byer i Georgien
Nikolos Baratasjvili

Nikolos Baratasjvili (georgisk ნიკოლოზ ბარათაშვილი nik'oloz baratašvili) (1817-1845) var en georgisk romantisk digter.

Liv og værker 
Nikolos Baratasjvili var af en gammel aristokratisk familie—hans mor var et tipoldebarn af Kong Erekle II. Hans far formøblede hurtigt sine egne og konens penge, og familie levede i fattigdom det meste af digterens liv.
 
Nikolos blev student fra et russisk-sproget gymnasium. Han kunne ikke komme ind i hæren pga. et fald ned ad en trappe, der skadede hans ben. Familiens økonomiske omstændigheder forhindrede ham også i at gå på universitetet i Sankt Petersborg. I stedet blev han nødt til at tage et job som embedsmand på et regeringskontor og passe sine forældre og fire søstre.
 
Nikolos var en hyppig gæst hos Aleksander Tjavtjavadse, hvis datter Ekaterine blev hans livs store kærlighed.
 
I 1844 tog han et job som regeringskommissær i et fjernt bjergområde. Pga. det barske klima der fik han lungebetændelse, og han døde 27 år gammel i Gandja (i dag i Aserbajdsjan).
 
Mange af hans værker er formentlig gået tabt. Hans digte blev først udgivet i 1876, over tredive år efter hans død.

Kilde/litteratur 

 Howard I. Aronson & Dodona Kiziria (1999): Georgian Language and Culture: a continuing course. Bloomington, Indiana: Slavica.

Adel fra Georgien
Digtere fra Georgien
Gandja

Gandja, Gəncə eller Ҝәнҹә er den næststørste by i Aserbajdsjan med ca.  indbyggere. Gennem tiderne har byen haft mange navne, bl.a. Elisavetpol og Kirovabad. Byen var hovedstad i den Aserbajdsjanske Demokratiske Republik fra 1918 til 1920. Den klassiske aserbajdjanske digter Nezami, som skrev på både persisk og tyrkisk, blev født i Gandja, og den georgiske digter Nikolos Baratasjvili døde der.

Jordskælvet i 1139
1139 blev området ramt af et stort jordskælv med mange omkomne.

Referencer

Eksterne henvisninger 
 

 History 
 Ganja – The memories of stones 
 Artikel fra Iranica (på engelsk) 

Byer i Aserbajdsjan
Slangehalsfugle

Slangehalsfugle (Anhingidae) er en familie af ordenen Suliformes, der blot indeholder fire arter i slægten Anhinga.

Klassifikation 

 Familie Slangehalsfugle Anhingidae (Brisson, 1760)
 Amerikansk slangehalsfugl, Anhinga anhinga
 Indisk slangehalsfugl, Anhinga melanogaster
 Afrikansk slangehalsfugl, Anhinga rufa
 Australsk slangehalsfugl, Anhinga novaehollandiae
Ungarske runer

Ungarske runer ("Magyar Rovásírás" på ungarsk; også kaldet "rovás") var et runeskriftsprog anvendt af magyarerne indtil år 1000. Den første ungarske katolske konge Stefan 1. af Ungarn (István) beordrede de gamle skrifter ødelagt, og at det latinske alfabet blev anvendt i stedet. På trods af denne beslutning har de ungarske runer overlevet indtil 1850'erne i Transsylvanien. En lignende skrift blev anvendt af hunnerne.

Oprindelse 
Ungarske runer er ikke beslægtet med runealfabetet, men er afledt af Orkhon eller tyrkiske runer.

Ungarske runer blev skrevet i ler eller på stave i bustrofedonstil (vekslende retninger højre til venstre – og så venstre til højre). I nogle henseender er ungarske runer mere egnede for ungarsk skrift end det latinske alfabet, fordi det omfatter distinkte skrifttegn for alle fonemer anvendt i det ungarske sprog.

Alfabet 
 
Det ungarske runealfabet.

Kilder/referencer 
 István Riba, Reading the runes

Eksterne henvisninger 

Omniglot entry
Journal of the Institute For Hungarian Studies: The ancient Magyar rovás by Adorján Magyar  Citat: "...A very interesting way of saving space in the Hungarian rovás was the possibility of omitting vowels according to certain rules. Omitting vowels occurred in other ancient oriental writings as well, but caused much confusion..."
Nordic Magic Healing: runes, charms, incantations, and galdr. A cold opinion on the rovás (or Magyar "runes") by Yves Kodratoff 
The Correlation Analysis of the Hungarian Rovás 

Runealfabeter
Ungarsk sprog
Bien (på Trianglen)

Bien, Suppeterrinen eller blot Terrinen er en bygning på Trianglen på Østerbro i København. Den er tegnet af arkitekt P. V. Jensen-Klint (1853-1930).

Oprindeligt blev bygningen opført som sporvognsventesal, senere blev der drevet kiosk. Det er muligvis kioskens navn (Bien) der har hængt ved, så bygningen i dag kaldes for Bien. Bygningen er i dag fredet og afventer renovering.

Dens andet folkelige navn refererer til bygningens ejendommelige facon blev allerede brugt under Borgerrepræsentationens forhandlinger om byggeriet i 1904.

P. V. Jensen Klint kom med mere end fem forslag til udformningen, før den daværende Østerbros Grundejerforening var tilfredse og byggeriet blev vedtaget i 1907. Pga. kobbertagets markante udformning blev Bien i folkemunde døbt Terrinen eller Suppeterrinen. Allerede i 1904 udtaler Borgerrepræsentationens formand og ordfører Slomann ”Der vil måske stå lidt strid om den; den vil måske blive kaldt et terrinlåg ... men et terrinlåg kan også være kønt ...”. Så udformningen af taget har der tilsyneladende ikke været strid om. På toppen af taget sidder to besynderlige, radmagre fabeldyr og gaber mod himlen.

Kilder og eksterne henvisninger 
 

Fredede bygninger, konstruktioner og anlæg i Københavns Kommune
Østerbro
Fredede industribygninger og tekniske anlæg i Danmark